Oʻzbekiston Respublikasi Huquqni muhofaza qilish akademiyasi. Oʻzbekiston Respublikasi Huquqni muhofaza qilish akademiyasi. Oʻzbekiston Respublikasi Huquqni muhofaza qilish akademiyasi – prokuratura va tergov-surishtiruv organlari uchun kadrlarni yagona yondashuv asosida tayyorlaydigan, taʼlimning uzluksiz bakalavriat, magistratura, doktorantura hamda qayta tayyorlash va malaka oshirish tizimiga ega boʻlgan oliy taʼlim va ilmiy-tadqiqot muassasasi hisoblanadi. Akademiyaga Oʻzbekiston Prezidenti tomonidan lavozimga tayinlanadigan va lavozimidan ozod qilinadigan boshliq rahbarlik qiladi. Tarixi. Akademiyaning shakillanish tarixi. Oʻzbekiston prokuraturasi organlarida muayyan taʼlim va ilmiy salohiyat shakllangan. Mustaqillikka erishgunga qadar xodimlarning kasbiy mahoratini oshirish boʻyicha ishlar Oʻzbekiston SSR prokuraturasining malaka oshirish kurslari tomonidan olib borilgan. Oʻzbekiston Respublikasi Vazirlar Mahkamasining 1992-yilning 24-yanvarida „Oʻzbekiston Respublikasi prokuratura organlari faoliyatini tashkil etish masalalari toʻgʻrisida“gi 33-son qarori bilan 1992-yilda Oʻzbekiston Respublikasi prokuraturasi huzurida Qonunchilikni mustahkamlash muammolari va prokuror-tergov xodimlarining malakasini oshirish markazi tashkil etildi. Oʻzbekiston Respublikasi Prezidentining 2007-yil 7-noyabrdagi PQ-727-sonli qaroriga asosan Qonunchilikni mustahkamlash muammolari va prokuror-tergov xodimlarining malakasini oshirish markazi negizida Oʻzbekiston Respublikasi Bosh prokuraturasining Oliy oʻquv kurslari tashkil etildi. Kadrlar tayyorlash, qayta tayyorlash va ularning malakasini oshirishning zamonaviy tizimini yaratish, shuningdek, prokuratura organlarining ilmiy-tahliliy salohiyatini mustahkamlash maqsadida Oʻzbekiston Respublikasi Prezidentining 2018-yil 8-maydagi „Prokuratura organlari kadrlarini tayyorlash, qayta tayyorlash va ularning malakasini oshirish tizimini tubdan takomillashtirish chora-tadbirlari toʻgʻrisida“gi PF–5438-son Farmoni qabul qilindi. Farmonga muvofiq Oliy oʻquv kurslari negizida Oʻzbekiston Respublikasi Bosh prokuraturasi Akademiyasi tashkil etildi. Oʻzbekistonda amalga oshirilayotgan islohotlar va zamon talablariga javob beradigan tergov sohasidagi yuqori malakali mutaxassislarni tayyorlash va qayta tayyorlash tizimining samaradorligini tubdan oshirish maqsadida Oʻzbekiston Respublikasi Prezidentining 2022-yil 28-noyabrdagi „Jinoyatlarni tergov qilish sohasida malakali kadrlarni tayyorlashning sifat jihatidan yangi tizimini joriy etish toʻgʻrisida“gi PF–257-son Farmoni qabul qilindi. Farmonga muvofiq, Bosh prokuratura Akademiyasi negizida Oʻzbekiston Respublikasi Huquqni muhofaza qilish akademiyasi tashkil etildi. Boshqarma. Ilmiy tadqiqotlar va ilmiy kadrlar tayyorlash. Akademiya professor-oʻqituvchilari tomonidan 2018-2024-yillar davomida nashr qilingan ishlanmalar: Memorandumlar, kelishuvlar, protokollar. Imzolangan memorandumlar, kelishuvlar, bayonnomalar, yoʻl xaritalari, Oʻzbekiston Respublikasi Huquqni muhofaza qilish organlari akademiyasining chora-tadbirlar rejasi. Tadbir rejalari